钦定古今图书集成/理学汇编/学行典/第251卷 > 严调御
## 钦定古今图书集成/理学汇编/学行典/第251卷 > 严调御

按《浙江通志》：“严调御，字印持，馀杭人，太常卿大纪长
子。太常艰嗣，其妻高为置贰室。杨生调御，九岁而孤，
事高曲尽敬谨。高卒，杨抚孤子，不假言笑，而调御倍
极孺慕。与二弟友于笃爱，交游遍天下，而与闻子将
杨兆开尤密。兆开死，子幼，调御以女妻之。子将疾革，
调御方六十，初度曰：‘闻氏方受吊，而严氏受贺，秦越’”
之矣，之其家号恸，为经理丧事。赋性通慧，晚味禅，生
平嗜好悉屏绝，惟医与书法不废焉。